Syed Mohd Bakri Syed Ishak

Ustaz Syed Mohd Bakri bin Syed Ishak Al-Yahya atau PU Syed sebagai pendakwah di Malaysia yang telah memenangi dan dinobatkan sebagai juara rancangan realiti Islamik terbitan Astro Oasis, Pencetus Ummah musim ke 3 pada 2015.  Semasa beliau menyertai rancangan tersebut, beliau merupakan guru bahasa Arab di Sekolah Kebangsaan Dato' Ahmad Said Tambahan, Ipoh, Perak. Beliau menamatkan perkhidmatan sebagai guru pada 31 Mei 2021 selepas berkhidmat selama 12 tahun. Beliau berhenti sebagai guru bagi memberi tumpuan kepada perniagaan, penulisan buku-buku, beliau juga mentadbir Kompleks Pendidikan Baitul Dhiya’, Kg Cik Zainal Chemor Perak yang dibangunkan dan diasaskan oleh beliau pada tahun 2017 yang lalu.

 Pendidikan 
PU Syed memulakan pengajian di Sekolah Kebangsaan Balok (1989 - 1994), Maahad Tarbiah Darul Hijrah Al-Islamiah, Maran (selama 1 bulan) dan Maahad Darul Anuar, Pulau Melaka, Kelantan (1995-2000). Di peringkat pengajian tinggi, beliau memperoleh Diploma Pengajian Islam (Syariah Islamiah) dari Kolej UNITI Port Dickson (2001-2003), kemudian beliau menyambung pengajian di Universiti Al-Azhar, Tanta, Mesir dan memperoleh ijazah Sarjana Muda Syariah Islamiah (2003-2005). Sekembalinya ke Malaysia, beliau mengambil diploma di Institut Perguruan Ipoh dan memperoleh Diploma Perguruan Bahasa Arab (2007-2008). Ketika beliau melanjutkan pengajian di Universiti Malaya di peringkat Sarjana pada tahun 2015, dalam masa yang sama beliau telah menyertai program ‘Pencetus Ummah Musim ke 3’. Dan pada tahun 2018, beliau telah berjaya menamatkan pengajian di peringkat ijazah Sarjana Syariah (2015-2018).

 Penulisan 
juga menghasilkan beberapa penulisan, antaranya:







 Syed Mohd Bakri Bin Syed Ishak Benyahya. 40 Hadis Nabi Sallallahu 'Alaihi Wasallam' Memberi Peringatan
 Ente Tanye Ambe Jawab ( 200 Soal Jawab Faraidh)

 Rujukan 

Kategori:Orang dari Pahang
Kategori:Peserta Pencetus Ummah
Kategori:Penulis Malaysia
Kategori:Orang Malaysia berketurunan Melayu